หนูอยู่ม.3ค่ะ ไม่รู้เป็นอะไร ช่วงนี้หนูเครียดมากน้อยใจอะไรนิดหน่อยร้องไห้ทำร้ายตัวเองหนูชอบเก็บทุกเรื่องมาคิด เรื่องเล็กๆน้อยๆแค่เพื่อนเดินไม่รอหนูก็น้อยใจและคิดว่าเพื่อนเกลียดหนูแน่ๆ เวลาถามพ่อแม่แล้วพ่อแม่ไม่ตอบหนูก็น้อยใจและคิดในใจว่าอยากตาย หนูเกลียดตัวเองมากๆ อยากตาย..หนูไม่ชอบออกไปข้างนอก หนูคิดที่จะฆ่าตัวตายแต่ยังไม่เคยลงมือ บางครั้งหนูก็หลุดยิ้มหัวเราะออกมาตอนอยู่กับเพื่อนแต่ซักพักก็หุบยิ้มแล้วคิดในใจ มีความสุขจริงๆรึเปล่า เวลาอยู่กับคนอื่นหนูก็ชอบหลุดยิ้มหัวเราะออกมา ตอนอยู่คนเดียวก็หลุดเหมือนกันค่ะ แต่ก็ยิ้มหัวเราะได้แค่ซักพักเท่านั้น หนูก็จะกลับมาซึมค่ะและหนูก็จะร้องไห้แล้วทำร้ายตัวเอง หนูเป็นอะไรคะ ใช่โรคซึมเศร้ารึเปล่า..
สวัสดีค่ะ จากที่เล่ามา คิดว่า มีภาวะทางอารมณ์ไม่ปกติ อาจมีภาวะเครียด หรืออาจมีภาวะโรคซึมเศร้าค่ะผู้ป่วยโรคซึมเศร้าจะมีอาการที่เปลี่ยนแปลงทั้งอารมณ์ ความรู้สึกนึกคิด ความจำ ความสัมพันธ์กับคนรอบข้างเปลี่ยนไป และอาการแสดงทางร่างกายต่างๆ โดยอาการอาจเปลี่ยนแปลงอย่างรวดเร็วเป็นสัปดาห์ หรือค่อยเป็นค่อยไปเป็นก็ได้-อาการทางอารมณ์ เช่น เศร้า หดหู่ อ่อนไหว บางคนอาจมีความรู้สึกไม่แจ่มใส เบื่อหน่าย บางคนมีอาการหงุดหงิด ฉุนเฉียวได้-ความรู้สึกนึกคิด เช่น มองอะไรแย่หมด ท้อแท้หมดหวัง รู้สึกไร้ค่า ไร้ความสามารถ บางคนอาจมีอารมณ์ชั่ววูบอยากทำร้ายตนเอง-สมาธิความจำแย่ลง-ความสัมพันธ์กับคนรอบข้างเปลี่ยนไป อาจจะเก็บตัว ไม่ค่อยพูด ทำงานแย่ลง-อาการแสดงทางร่างกาย เช่น อ่อนเพลีย ไม่มีแรง นอบหลับๆตื่นๆ ไม่เจริญอาหาร น้ำหนักลด ท้องผูก ท้องอืด ปวดหัว ปวดตามตัวการรักษา: ในรายที่เป็นมาก แพทย์จะให้ยาช่วย แต่บางรายที่เป็นไม่มากแพทย์อาจจะพูดคุยให้คำแนะนำเพื่อให้อาการดีขึ้นดังนั้นจึงแนะนำให้ ควรเล่าถึงภาวะทางอารมณ์ให้คนใกล้ชิดหรือคนในครอบครัวฟังเพื่อให้อารมณ์ผ่อนคลายและช่วยแก้ไขปัญหานะคะ หากอาการไม่ดีขึ้น ควรไปพบแพทย์เพื่อรับการวินิจฉัยและได้รับการรักษาอย่างเหมาะสมขอเป็นกำลังใจให้นะคะ